CELEX: 32018R0349
Language: el
Date: 2018-03-08 00:00:00
Title: Εκτελεστικός κανονισμός (ΕΕ) 2018/349 της Επιτροπής, της 8ης Μαρτίου 2018, για τη 282η τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τις οργανώσεις ISIL (Da'esh) και Αλ Κάιντα

9.3.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 67/28
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2018/349 ΤΗΣ ΕΠΙΤΡΟΠΉΣ
   της 8ης Μαρτίου 2018
   για τη 282η τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τις οργανώσεις ISIL (Da'esh) και Αλ Κάιντα
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 881/2002 του Συμβουλίου, της 27ης Μαΐου 2002, για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τις οργανώσεις ISIL (Da'esh) και Αλ Κάιντα (1), και ιδίως το άρθρο 7 παράγραφος 1 στοιχείο α) και το άρθρο 7α παράγραφος 1,
   Εκτιμώντας τα ακόλουθα:
   
               (1)
            
            
               Το παράρτημα I του κανονισμού (ΕΚ) αριθ. 881/2002 απαριθμεί τα πρόσωπα, τις ομάδες και τις οντότητες που αφορά η δέσμευση κεφαλαίων και οικονομικών πόρων βάσει του εν λόγω κανονισμού.
            
         
               (2)
            
            
               Στις 6 Μαρτίου 2018 η Επιτροπή Κυρώσεων του Συμβουλίου Ασφαλείας των Ηνωμένων Εθνών αποφάσισε να προσθέσει τρεις καταχωρίσεις στον κατάλογο των προσώπων, ομάδων και οντοτήτων που αφορά η δέσμευση κεφαλαίων και οικονομικών πόρων. Κατά συνέπεια, το παράρτημα I του κανονισμού (ΕΚ) αριθ. 881/2002 θα πρέπει να τροποποιηθεί αναλόγως.
            
         
               (3)
            
            
               Ο παρών κανονισμός πρέπει να τεθεί αμέσως σε ισχύ, ώστε να διασφαλιστεί η αποτελεσματικότητα των μέτρων που προβλέπονται σε αυτόν,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του κανονισμού (ΕΚ) αριθ. 881/2002 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 8 Μαρτίου 2018.
      
         
            Για την Επιτροπή,
         
         
            εξ ονόματος του Προέδρου,
         
         
            Προϊστάμενος της Υπηρεσίας Μέσων Εξωτερικής Πολιτικής
         
      
   
   
      (1)  ΕΕ L 139 της 29.5.2002, σ. 9.
   
      ΠΑΡΑΡΤΗΜΑ
      Το παράρτημα Ι του κανονισμού (ΕΚ) αριθ. 881/2002 τροποποιείται ως εξής:
      
                  1.
               
               
                  Υπό τον τίτλο «Φυσικά πρόσωπα» προστίθενται οι ακόλουθες καταχωρίσεις:
                  
                              α)
                           
                           
                              
                                 «Salim Mustafa Muhammad Al-Mansur [άλλως: α) Salim Mustafa Muhammad Mansur Al-Ifri· β) Saleem Al-Ifri· γ) Salim Mansur Mustafa· δ) Salim Mansur· ε) Hajji Salim Al-Shaklar]. Ημερομηνία γέννησης: α) 20.2.1962 β) 1959. Τόπος γέννησης: α) Βαγδάτη, Ιράκ· β) Tel Afar, επαρχία Nineveh, Ιράκ. Ιθαγένεια: ιρακινή. Αριθ. διαβατηρίου: ιρακινός αριθμός Α6489694, που εκδόθηκε στις 2.9.2013 (λήγει στις 31.8.2021). Αριθ. καταχώρισης στα εθνικά μητρώα: α) ιρακινό εθνικό δελτίο ταυτότητας αριθ. 00813602, που εκδόθηκε στις 18.9.2011· β) πιστοποιητικό ιρακινής ιθαγένειας αριθ. 300397 του Ιράκ, που εκδόθηκε στις 25.6.2013. Διεύθυνση: α) 17 Tamoz, Μοσούλη, Ιράκ (προηγούμενη διεύθυνση)· β) Tel Afar – Al-Saad, Μοσούλη, Ιράκ (προηγούμενη διεύθυνση). Άλλες πληροφορίες: σωματικά χαρακτηριστικά: χρώμα μαλλιών: μαύρο· χρώμα οφθαλμών: μελί· ύψος: 170 cm· ομιλεί αραβικά. Ημερομηνία κατονομασίας που αναφέρεται στο άρθρο 7δ παράγραφος 2 στοιχείο θ): 6.3.2018.»
                              
                           
                        
                              β)
                           
                           
                              
                                 «Umar Mahmud Irhayyim Al-Kubaysi [άλλως: α) Umar Mahmud Rahim al-Kubaysi· β) Omar Mahmood Irhayyim Al-Fayyadh· γ) Umar Mahmud Rahim· δ) Umar Mahmud Rahim Al-Qubaysi· ε) Umar Mahmud Al-Kubaysi Arhaym· στ) Umar Mahmud Arhaym· ζ) Omar Mahmood Irhayyim· η) Omar Mahmood Irhayyim Al-Fayyadh Al-Kobaisi· θ) Umar al-Kubaysi]. Ημερομηνία γέννησης: α) 16.6.1967· β) 1.1.1967. Τόπος γέννησης: Al-Qaim, επαρχία Al-Anbar, Ιράκ. Ιθαγένεια: ιρακινή. Αριθ. διαβατηρίου: ιρακινός αριθμός Α4059346, που εκδόθηκε στις 29.5.2013, στη Βαγδάτη, Ιράκ (λήγει στις 27.5.2021). Αριθ. καταχώρισης στα εθνικά μητρώα: α) ιρακινό εθνικό δελτίο ταυτότητας αριθ. 00405771, που εκδόθηκε στις 20 Μαΐου 2013, στο Ιράκ· β) πιστοποιητικό ιρακινής ιθαγένειας αριθ. 540763 του Ιράκ, που εκδόθηκε στις 13.2.1984. Διεύθυνση: Al-Qaim, επαρχία Al-Anbar, Ιράκ. Άλλες πληροφορίες: σωματικά χαρακτηριστικά: φύλο: άρρεν, χρώμα μαλλιών: μαύρο· ύψος: 175 cm· ομιλεί αραβικά. Ημερομηνία κατονομασίας που αναφέρεται στο άρθρο 7δ παράγραφος 2 στοιχείο θ): 6.3.2018.»
                              
                           
                        
            
                  2.
               
               
                  Υπό τον τίτλο «Νομικά πρόσωπα, ομάδες και οντότητες» προστίθενται οι ακόλουθες καταχωρίσεις:
                  «Al-Kawthar Money Exchange [άλλως: α) Al Kawthar Co.· β) Al Kawthar Company· γ) Al-Kawthar Hawala]. Διεύθυνση: Al-Qaim, επαρχία Al-Anbar, Ιράκ. Άλλες πληροφορίες: επιχειρήσεις μετατροπής συναλλάγματος που ανήκουν στον Umar Mahmud Irhayyim al-Kubaysi από τα μέσα του 2016. Εταιρεία που ιδρύθηκε το 2000 με αριθμό αδείας 202, η οποία εκδόθηκε στις 17.5.2000 και εν συνεχεία ανακλήθηκε. Ημερομηνία κατονομασίας που αναφέρεται στο άρθρο 7δ παράγραφος 2 στοιχείο θ): 6.3.2018.»